PROCES VERBAL
Nr. 8 din 04.05.2015

al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți 

membrii Consiliului de Observatori: CĂLUGĂRU Larisa, DELEU Doina, GUREZ Lilia, GROZAVU Petru, NISTOR Stela, ȚAPEȘ Vitalie, VASILACHE Ludmila.
Invitați:
Mircea SURDU – Președinte interimar al IPNA Compania ”Teleradio Moldova”;
Aleco VICOL – Șef Departament juridic;

Simion CIOBANU - Președintele Consiliului sindical ramural al salariaților IPNA Compania ”Teleradio-Moldova”.
În conformitate cu p. 36 - 37 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 1/3 din 09.02.2007, modificat prin Hotărârea  Consiliului de Observatori nr. 11 din 17.03.2015.
S-a votat începerea şedinţei, ora 16:00

Ordinea de zi publicată:
1. Cu privire la aprobarea Regulamentului ad-hoc a concursului pentru funcția de Președinte al IPNA Compania ”Teleradio-Moldova”;
2. Cu privire la anunțarea concursului pentru funcția de Președinte al IPNA Compania ”Teleradio-Moldova”;
3. Cu privire la aprobarea Regulamentului ad-hoc a concursului pentru funcția de Director al radiodifuziunii al IPNA Compania ”Teleradio-Moldova”;
4. Cu privire la anunțarea concursului pentru funcția de Director al radiodifuziunii al IPNA Compania ”Teleradio-Moldova”;
5. Diverse.

S-a propus aprobarea Ordinei de zi cu o modificare:

· Examinarea sesizării Președintelui Consiliului sindical ramural al salariaților IPNA Compania ”Teleradio-Moldova”, Simion Ciobanu.
S-a votat: „Pentru” – 7 voturi (L. Călugăru; D. Deleu; P. Grozavu; L. Gurez; S. Nistor; V. Țapeș; L. Vasilache)
1. Examinarea sesizării Președintelui Consiliului sindical ramural al salariaților IPNA Compania ”Teleradio-Moldova”, Simion Ciobanu.
Dl Vicol, șeful departamentului juridic, a menționat faptul că sesizarea dlui Ciobanu, a fost înregistrată la Consiliul de Observatori pe data de 28 aprilie curent, iar conform legii cu privire la petiționare, termenul de examinare a respectivei sesizări, este de 30 de zile. Luînd în considerație faptul că dumnealui a fost plecat în deplasare de serviciu și nu a reușit să studieze în detalii sesizarea Președintelui Consiliului sindical ramural al salariaților IPNA Compania ”Teleradio-Moldova”, dl. Vicol a solicitat ca chestiunea de examinare a sesizării să fie amînată pentru o ședința ulterioară, timp în care departamentul juridic va prezenta un aviz juridic, ca ulterior membrii CO să examineze această sesizare.
Președintele Consiliului sindical ramural al salariaților IPNA Compania ”Teleradio-Moldova” a informat membrii CO despre faptul că la data de 28.04.2015, membrii Consiliului sindical au avut o discuție cu Președintele Comisiei parlamentare cultură, educație, cercetare, tineret, sport șimass-media, dl. Hotineanu, în care au discutat și aspectele menționate în scrisoare, respectiv dumnealui, consideră oportună amînarea examinării sesizării pînă la primirea unui aviz din partea Comisiei parlamentare.

Dl. Vicol consideră importantă opinia Comisiei, însă, din punct de vedere juridic, Consiliul de Observatori al IPNA Compania ”Teleradio-Moldova”, trebuie să aibă poziția sa bine argumentată și să prezinte răspunsul către petiționar în conformitate cu legislația în vigoare, în termen de 30 de zile.
Membrii Consiliului de Observatori au decis de a pune în sarcină dl. Alecu Vicol, şef serviciu juridic al IPNA Compania ”Teleradio-Moldova”, elaborarea și prezintarea spre aprobare Consiliului de Observatori avizul juridic la sesizarea Preşedintelui Consiliului sindical ramural al salariaţilor IPNA Compania ”Teleradio-Moldova”, Simion Ciobanu.

S-a votat: „Pentru” – 7 voturi (L. Călugăru; D. Deleu; P. Grozavu; L. Gurez; S. Nistor; V. Țapeș; L. Vasilache)
2. Cu privire la aprobarea Regulamentului ad-hoc a concursului pentru funcția de Președinte al IPNA Compania ”Teleradio-Moldova”.
Preşedintele CO a dat citirii Regulamentul ad-hoc cu privire la desfășurarea concursului pentru funcţia de preşedinte al IPNA Compania „Teleradio-Moldova” și a propus modificarea pct. 9 din respectivul regulament, din sintagma: ”…persoanei responsabile” în sintagma ”…secretarului sau unui membru al Consiliului de Observatori”.
S-a votat: „Pentru” – 7 voturi (L. Călugăru; D. Deleu; P. Grozavu; L. Gurez; S. Nistor; V. Țapeș; L. Vasilache)
3. Cu privire la anunțarea concursului pentru funcția de Președinte al IPNA Compania ”Teleradio-Moldova”.
Președintele CO, Ludmila Vasilache a dat citire textul Anunţului privind concursul pentru funcţia de preşedinte al IPNA Compania „Teleradio-Moldova” care urmează a fi publicat în Monitorul Oficial al Republicii Moldova.
S-a votat: „Pentru” – 7 voturi (L. Călugăru; D. Deleu; P. Grozavu; L. Gurez; S. Nistor; V. Țapeș; L. Vasilache)
4. Cu privire la aprobarea Regulamentului ad-hoc a concursului pentru funcția de Director al radiodifuziunii al IPNA Compania ”Teleradio-Moldova”.
Preşedintele CO a dat citirii Regulamentul ad-hoc cu privire la desfășurarea concursului pentru funcţia de director al radiodifuziunii al IPNA Compania „Teleradio-Moldova” și a propus modificarea pct. 9 din respectivul regulament, din sintagma: ”…persoanei responsabile” în sintagma ”…secretarului sau unui membru al Consiliului de Observatori”.

S-a votat: „Pentru” – 7 voturi (L. Călugăru; D. Deleu; P. Grozavu; L. Gurez; S. Nistor; V. Țapeș; L. Vasilache)
5. Cu privire la anunțarea concursului pentru funcția de Director al radiodifuziunii al IPNA Compania ”Teleradio-Moldova”.
Președintele CO, Ludmila Vasilache a dat citire textul Anunţului privind concursul pentru funcţia de director al radiodifuziunii al IPNA Compania „Teleradio-Moldova” care urmează a fi publicat în Monitorul Oficial al Republicii Moldova.
S-a votat: „Pentru” – 7 voturi (L. Călugăru; D. Deleu; P. Grozavu; L. Gurez; S. Nistor; V. Țapeș; L. Vasilache)
6. Diverse.

· În cadrul ședinței CO din 23 aprilie curent, dl P. Grozavu, a comunicat faptul că la postul ”Vocea Basarabiei” este difuzată o emisiune cu participarea dnei Alexandrina Pripa, șef al Departamentului multimedia și că acest lucru este inadmisibil și contravine prevederilor regulamentului intern al Companiei și a fișei de post a angajaților și a solicitat dlui Dl. Mircea Surdu să prezinte informații cu referire la această situație.

Astfel, dl. Surdu, președintele interimar al IPNA Compania „Teleradio-Moldova” a informat membrii CO faptul că dna. Pripa a depus cererea de demisie, încă în perioada cînd artibuțiile de Președinte al IPNA Compania „Teleradio-Moldova” le îndeplinea dl. Alexandru Dorogan, fapt despre care a aflat ulterior. La momentul respectiv atribuțiile de Șef al Departamentului multimedia le îndeplinește dna Svetlana Cojocaru. De asemenea, dl. Surdu a menționat faptul site-ul www.trm.md trebuie schimbat deoarece, în opina sa, un site trebuie să cîștige bani și nu invers, iar cheltuielile pentru întreținerea acestui site sunt enorme.
· Președintele CO, Ludmila Vasilache, a informat membrii CO despre faptul că la data de 30 aprilie curent, ora 14:00, Curtea de Conturi a Republicii Moldova a examinat Raportul auditului conformităţii gestionării fondurilor publice asociat situaţiilor financiare la IPNA Compania „Teleradio-Moldova” pe anii 2013-2014, în urma căruia au fost depistate multe încălcări. 
Dna. Larisa Călugăru a menționat faptul că conținutul acestui raport trebuie examinat minuțios și de întreprins măsuri în rezolvarea situației create. Astfel, s-a decis includerea respectivei chestiuni pe Ordinea de zi a următoarei ședințe CO.
Membrii CO au concretizat faptul că următoarea ședințe vor avea loc luni, 8 mai, ora 14:00.
În ordinea de zi au fost incluse următoarele chestiuni: 

1. Cu privire la Raportul auditului conformităţii gestionării fondurilor publice asociat situaţiilor financiare la IPNA Compania „Teleradio-Moldova” pe anii 2013-2014;
2. Cu privire la examinarea Caietului de sarcini al IPNA Compania ”Teleradio-Moldova” pentru anul 2015;
3. Diverse.

S-a votat: „Pentru” – 7 voturi (L. Călugăru; D. Deleu; P. Grozavu; L. Gurez; S. Nistor; V. Țapeș; L. Vasilache)
S-a pus la vot încheierea şedinței.

S-a votat: „Pentru” – 7 voturi (L. Călugăru; D. Deleu; P. Grozavu; L. Gurez; S. Nistor; V. Țapeș; L. Vasilache)
Durata şedinţei: 16:00-17:40.

Au semnat:
Preşedintele 
Consiliului de Observatori                                    Ludmila VASILACHE

Secretarul 
Consiliului de Observatori                                    Mariana CERSAC

